Уругвайски кръг
Уругвайският кръг е поредица от преговори в рамките на Общото споразумение за митата и търговията (ГАТТ), продължили от 1986 до 1994, два пъти по-дълго от планираното. Това са едни от най-дългите и сложни търговски преговори в историята. Най-сериозното постижение на този кръг е създаването на Световната търговска организация и договарянето на дълъг списък от мерки за улесняване на световната търговия.

Първоначалните 15 точки от дневния ред на Уругвайския кръг са:
 Митнически тарифи
 Нетарифни мерки
 Природни ресурси
 Текстил
 Селско стопанство
 Тропически продукти
 Системата на ГАТТ
 Преразглеждане на членове от ГАТТ
 Кодове от Токийския кръг
 Антидъмпингови мерки
 Субсидии
 Право на интелектуална собственост
 Инвестиции
 Уреждане на търговски спорове
 Услуги

Ключови дати 
 Септември 1986 – Пунта дел Есте – Начало на преговорите
 Декември 1988 – Монреал – Преглед на министерско ниво
 Април 1989 – Женева – Край на прегледа
 Декември 1990 – Брюксел – Закриване на Съвета на министрите, заседанието завършва без успех
 Декември 1991 – Женева – Завършен е първия вариант на Заключителния акт
 Ноември 1992 – Вашингтон – Съединените щати и Европейският съюз постигат пробив в преговорите по селското стопанство
 Юли 1993 – Токио – Европейският съюз, Съединените щати, Канада и Япония постигат пробив на срещата на Г-7
 Декември 1993 – Женева – повечето преговори за завършени (продължават преговорите по достъп до пазара)
 Април 1994 – Маракеш – Подписани са споразуменията
 Януари 1995 – Женева – Създадена е Световната търговска организация, споразуменията влизат в сила

Вижте също 
 Световна търговска организация
 Световна митническа организация

Световна търговска организация